Lav et referat af nedenstående tekst:

Tekst:
De seneste år har været en guldalder for boligejerne. Priserne er steget og steget, renten har været historisk lav, og boligerne er blevet revet væk. Men det er slut nu. Også i Nordjylland, hvor man ellers har været forskånet for det prisfald og den kraftige opbremsning, som Aarhus og København har oplevet siden i sommer. En spritny boliganalyse fra Home viser nemlig, at de nordjyske huspriser faldt med 2,6 procent i oktober i forhold til samme måned sidste år. Samtidig er antallet af handler faldet med hele 26 procent i Nordjylland. - Vi oplever - med forsinkelse - den virkelighed, som ramte København og Aarhus for fire til fem måneder siden. Der bliver solgt markant færre boliger i Nordjylland, end vi er vant til, siger Claus Barrett, indehaver af otte Home-butikker i Nordjylland. Aalborg bliver hårdest ramt I oktober blev der solgt 26 procent færre huse i Nordjylland i forhold til samme måned sidste år. Hammeren mod boligmarkedet rammer dog klart hårdest i Aalborg og Nørresundby, fortæller Claus Barrett. Her blev der blot solgt 53 boliger i oktober. - Normalt plejer vi at ligge på 170-200 boliger i oktober måned, siger han. Det betyder også, at priserne sandsynligvis vil blive hårdest ramt omkring Aalborg. Årsagen til det punkterede boligmarked er, at dels at boligrenterne er banket gevaldigt i vejret, og dels at inflationen har gjort det væsentlig dyrere at være dansker. Det betyder, at folk får lov at købe eller bygge for færre penge, når de skal godkendes af banken. - For et år siden kunne man låne til 0,5 procent. Nu skal man af med 6 procent for et fastforrentet lån. Det har selvfølgelig nogle helt klare konsekvenser - også i Nordjylland, siger Claus Barrett. Han mener, at prisfaldet kan fortsætte ind i det nye år, men at det ikke vil ramme lige så hårdt i Nordjylland som i Midtjylland og Hovedstaden. Tror du, at prisfaldet i Aalborg får nordjyder til at flytte til områder, hvor der måske er mere ro om boligpriserne? - Umiddelbart ikke. For både køberne og bankerne ser meget på, hvilken varmekilde der er i en kommende bolig, og her er der billig varme i Aalborg, mens man hurtigt render ind i gas- og oliefyr i landområderne, siger Claus Barrett.

Referat:
Prisfaldet kan meget vel fortsætte ind i det nye år, mener ejendomsmælger.